CELEX: 32016R2129
Language: da
Date: 2016-12-05 00:00:00
Title: Kommissionens gennemførelsesforordning (EU) 2016/2129 af 5. december 2016 om ændring af gennemførelsesforordning (EU) 2015/220 om fastsættelse af bestemmelser for anvendelsen af Rådets forordning (EF) nr. 1217/2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Den Europæiske Union

6.12.2016   
            
            
               DA
            
            
               Den Europæiske Unions Tidende
            
            
               L 331/1
            
         KOMMISSIONENS GENNEMFØRELSESFORORDNING (EU) 2016/2129
   af 5. december 2016
   om ændring af gennemførelsesforordning (EU) 2015/220 om fastsættelse af bestemmelser for anvendelsen af Rådets forordning (EF) nr. 1217/2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Den Europæiske Union
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1217/2009 af 30. november 2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Den Europæiske Union (1), særlig artikel 5, stk. 1, artikel 5a, stk. 2 og 4, artikel 5b, stk. 7, og artikel 8, stk. 3, tredje afsnit, og
   ud fra følgende betragtninger:
   
               (1)
            
            
               I bilag I til Kommissionens gennemførelsesforordning (EU) 2015/220 (2) fastsættes grænsen for bedriftens økonomiske størrelse pr. medlemsstat. Eftersom de større landbrugsbedrifter spiller en stadig vigtigere rolle inden for landbruget i Bulgarien og Østrig, er det hensigtsmæssigt at øge den grænse, som er fastsat i nævnte bilag, for bedrifternes størrelse for disse medlemsstater.
            
         
               (2)
            
            
               I bilag II til gennemførelsesforordning (EU) 2015/220 fastsættes antallet af regnskabsførende bedrifter pr. medlemsstat og pr. område i Informationsnettet for Landøkonomisk Bogføring (INLB). Som følge af strukturelle ændringer i landbruget i Bulgarien, er det hensigtsmæssigt tilsvarende at tilpasse det antal regnskabsførende bedrifter, der er fastsat i nævnte bilag, for Bulgarien. Som følge af strukturelle ændringer i landbruget i Danmark og Østrig, som har ført til et fald i det samlede antal bedrifter, er det hensigtsmæssigt tilsvarende at nedsætte antallet af regnskabsførende bedrifter, der er fastsat i nævnte bilag, for disse medlemsstater.
            
         
               (3)
            
            
               I betragtning af de ændringer, der er fastsat bestemmelse om i denne forordning, bør Bulgarien, Danmark og Østrig revidere deres respektive udvælgelsesplaner for regnskabsåret 2017.
            
         
               (4)
            
            
               Sammenhængen mellem rubrikkerne i undersøgelserne af landbrugsbedrifternes struktur (»FSS«), jf. Europa-Parlamentets og Rådets forordning (EF) nr. 1166/2008 (3), og rubrikkerne i bedriftsskemaet for Informationsnettet for Landøkonomisk Bogføring (INLB) fremgår af del B i bilag IV til gennemførelsesforordning (EU) 2015/220. Eftersom der ikke er krav om beregningen af standard output for »andre kaniner«, bør sammenhængen mellem rubrikkerne i FSS og INLB tilpasses ved at udelade det nævnte kendetegn.
            
         
               (5)
            
            
               I bilag VI, VII og VIII til gennemførelsesforordning (EU) 2015/220 fastsættes henholdsvis metoden til beregning af standard output, metoden, hvormed omfanget af de erhvervsmæssige aktiviteter anslås, og bedriftsskemaets form og layout. Af hensyn til klarheden bør nævnte bilag indeholde supplerende oplysninger og præciseringer vedrørende visse vejledninger og definitioner.
            
         
               (6)
            
            
               Gennemførelsesforordning (EU) 2015/220 bør derfor ændres.
            
         
               (7)
            
            
               Foranstaltningerne i denne forordning er i overensstemmelse med udtalelse fra Komitéen for Informationsnettet for Landøkonomisk Bogføring —
            
         VEDTAGET DENNE FORORDNING:
   Artikel 1
   I gennemførelsesforordning (EU) 2015/220 foretages følgende ændringer:
   
               1)
            
            
               I artikel 3, stk. 2, indsættes følgende afsnit:
               »Bulgarien, Danmark og Østrig skal revidere de respektive udvælgelsesplaner, som de anmeldte for regnskabsåret 2017. De underretter senest den 31. marts 2017 Kommissionen om deres respektive reviderede udvælgelsesplaner for det pågældende regnskabsår.«
            
         
               2)
            
            
               Bilag I, II, IV, VI, VII og VIII ændres som angivet i bilaget til nærværende forordning.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra regnskabsåret 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. december 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 328 af 15.12.2009, s. 27.
   
      (2)  Kommissionens gennemførelsesforordning (EU) 2015/220 af 3. februar 2015 om fastsættelse af bestemmelser for anvendelsen af Rådets forordning (EF) nr. 1217/2009 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Den Europæiske Union (EUT L 46 af 19.2.2015, s. 1).
   
      (3)  Europa-Parlamentets og Rådets forordning (EF) nr. 1166/2008 af 19. november 2008 om en række undersøgelser af landbrugsbedrifternes struktur og en undersøgelse af produktionsmetoderne i landbruget og om ophævelse af Rådets forordning (EØF) nr. 571/88 (EUT L 321 af 1.12.2008, s. 14).
   
      BILAG
      I bilag I, II, IV, VI, VII og VIII til gennemførelsesforordning (EU) 2015/220 foretages følgende ændringer:
      
                  1)
               
               
                  I bilag I foretages følgende ændringer:
                  
                              a)
                           
                           
                              Oplysningerne om Bulgarien affattes således:
                              
                                          »Bulgarien
                                       
                                       
                                          4 000 «
                                       
                                    
                        
                              b)
                           
                           
                              Oplysningerne om Østrig affattes således:
                              
                                          »Østrig
                                       
                                       
                                          15 000 «
                                       
                                    
                        
            
                  2)
               
               
                  I bilag II foretages følgende ændringer:
                  
                              a)
                           
                           
                              Oplysningerne om Bulgarien affattes således:
                              
                                           
                                       
                                       
                                          »BULGARIEN
                                       
                                       
                                           
                                       
                                    
                                          831
                                       
                                       
                                          Северозападен (Severozapaden)
                                       
                                       
                                          393
                                       
                                    
                                          832
                                       
                                       
                                          Северен централен (Severen tsentralen)
                                       
                                       
                                          377
                                       
                                    
                                          833
                                       
                                       
                                          Североизточен (Severoiztochen)
                                       
                                       
                                          347
                                       
                                    
                                          834
                                       
                                       
                                          Югозападен (Yugozapaden)
                                       
                                       
                                          222
                                       
                                    
                                          835
                                       
                                       
                                          Южен централен (Yuzhen tsentralen)
                                       
                                       
                                          482
                                       
                                    
                                          836
                                       
                                       
                                          Югоизточен (Yugoiztochen)
                                       
                                       
                                          381
                                       
                                    
                                          Bulgarien i alt
                                       
                                       
                                          2 202 «
                                       
                                    
                        
                              b)
                           
                           
                              Oplysningerne om Danmark affattes således:
                              
                                          »370
                                       
                                       
                                          DANMARK
                                       
                                       
                                          1 850 «
                                       
                                    
                        
                              c)
                           
                           
                              Oplysningerne om Østrig affattes således:
                              
                                          »660
                                       
                                       
                                          ØSTRIG
                                       
                                       
                                          1 800 «
                                       
                                    
                        
            
                  3)
               
               
                  I bilag IV, del B i tabellen, affattes teksten til kode 3.06 således:
                  
                              »3.06.
                           
                           
                              C_6
                           
                           
                              Hunkaniner til avl
                           
                           
                              
                                          610.
                                       
                                       
                                          Hunkaniner til avl«
                                       
                                    
                        
            
                  4)
               
               
                  I bilag VI, afdeling 2, litra b), første led, affattes sidste punktum således:
                  »Ugunstigt stillede områder og områder med naturbetingede eller andre specifikke begrænsninger betragtes ikke som en geografisk enhed.«
               
            
                  5)
               
               
                  I bilag VII, del A, tredje afsnit, affattes andet punktum således:
                  »Produktion af vin og olivenolie betragtes som landbrugsaktiviteter, hvis en lille del af vinen eller olivenolien er blevet indkøbt.«
               
            
                  6)
               
               
                  I bilag VIII, tabel D, affattes beskrivelsen af kategorien vedrørende kode 7020 således:
                  »Alle immaterielle aktiver, der ikke nemt kan købes eller sælges (f.eks. software, licenser osv.). Feltet skal udfyldes, og der foretages afskrivning for beløbene i kolonne DY.«